ARRONDO ALDASORO (EH Bildu, 2014-04-11):
Ereduak funtzionatzen duela diozu.
Errealitatera begiratzen baldin badugu, hori ez dugu ikusten, Urkullu jauna. Sentitzen dut baina ez dugu ikusten.
Langabezia eta pobrezia ez da bakarrik azken hilabeteko datua eta azken hilabetean gora egin duela edo gaizki joan dela, ez. Da azken hilabete askoko datua, ibilbidea, ondorioa, errealitatea. Beraz, ez dakit ereduak ondo funtzionatzen duela diozunean zertaz ari zaren. Kalean, errealitatean bizi denari buruz ez behintzat. Izango da beste maila batekoa zure hausnarketa.
Aipatu duzu kontraesanaz beteta gaudela, langabezi datuak aipatzen ditugula eta kontratazio berriak beste alde batetik. Baina jende gehiago gelditzen da langabezian kontratu berriak baino. Eta gainera ez bakarrik hori. Kontratu berri horiek aldi batekoak, prekarioak, baldintzarik gabekoak, soldata txikikoak dira gehienetan. Beraz, prekarizatzen ari gara enplegua.
Ez dakit krisitik aterako garen edo noiz aterako garen. Baina nola aterako garen ere oso inportantea izan beharko litzateke lehendakariarentzat. Guretzat behintzat bada.
Diru sarrerak bermatzeko errenta bai, 64.000 pertsona daude hori kobratzen dutenak baina 5.000 uzten ari zarete kanpoan murrizketen ondorioz.
Hazkundea aipatu duzu, agian okertuta nago. Nik ditudan datuen arabera, 2013. urtean Eustaten arabera, hazkunde negatiboa izan zen % -1,2a eta INEren arabera, -1,19. Hori da ezagutzen ditudan datuak nik behintzat.
Zer egin dugun edo zer egin beharko zen askotan esan dugu. Lehendabizi, enplegu publikoa sustatu. Esan duzu "no se crea empleo por decreto, hoy se está destruyendo empleo por decreto en la Administración pública".
Se puede crear empleo por decreto en la Administración pública si hay voluntad para ello. Se puede repartir el empleo, se puede negociar con la parte social para mejorar los salarios, se puede acabar con las políticas de recortes, se puede incrementar todas las medidas que den cobertura a las personas que viven en esta sociedad.
Hori ere, guzti horrek zerikusia dauka ekonomiarekin. Zerikusia dauka berpizkuntza ekonomikoarekin. Eta hau ez da EH Bildu bakarrik esaten duena. Hau beste askok eta askok esaten dute, horien artean, unibertsitateko aditu eta irakasle askok sinatutako manifestu bat ere irakurtzea gomendatuko nizuke.
Zer egiten dugu? Denbora laburra daukat baina hiru datu emango dizkizut agian zerbaitetarako baliogarriak izan daitezkeelako.
Gipuzkoa aipatzen da behin eta berriro. Gipuzkoan hiru urrats garrantzitsu ematen ari gara gauzak beste modu batean eta gure ikuspuntutik, ikuspuntu apaletik, hobeto egiteko.
Bat, lan-baldintzak hobetzeko neurriak hartzen ari gara. Orain dela egun gutxi ia 1.500.000 euro bideratu dira egoitzetako langileen soldatak hobetzeko, mantentzeko eta enplegu hori mantentzeko. Lehengo urtetik datorren gatazka bat, adostu zena sindikatuekin. Administraziotik bultzatutako irtenbide bat bilatu zen eta milaka, kasu honetan 4.000 eta ez dakit 2.000 pertsona ari dira lanean eta gainera kontutan izanda % 97ak emakumezkoak direla.
Hori da egiten ari garen gauza bat. Nolabait bitartekaritza egitea langileen alde soldatak mantentzeko eta noski, ondorioz, kontsumoa ere areagotzeko.
Bigarren eta gizarte klausuletaz ere hitz egin dezakegu, Gipuzkoan egiten ari garena. Gipuzkoan egiten ari gara ere, Gobernuak ez duena egiten bete. 1.400 pertsonei diru sarrera bermatu Gobernuak ez diolako bermatzen eta Gipuzkoan martxan ipini dugu 100 enpresa salbatzeko egitasmo zehatz bat diru zehatz batekin eskualdetik abiatuta aurrera egiteko.
Hori dena egiten ari gara eta prest gaude ikuspuntu horretatik lanean jarraitzeko. Y en vez de escuchar a la Troika y a los empresarios, es hora de escuchar más también a los agentes sociales.
Propagandak ez du lanposturik sortzen, lehen ere esan dut, propaganda baino gehiago beharko da langabezi datuak besteen norabide batean ipintzeko.